ഭീകരാക്രമണങ്ങള്ക്ക് ഇനിയൊരു കശ്മീര് നിവാസിയും ബലിയാടകരുത് കശ്മീരില് റൗണ്ട് ദ ക്ലോക്ക് സേവനവുമായി സിആര്പിഎഫ് ശ്രീനഗര്: കശ്മീരില് പ്രദേശവാസികള്ക്ക് നേരെ സമീപകാലത്തുണ്ടായ ഭീകരാക്രമണങ്ങളുടെ പശ്ചാത്തലത്തില് സുരക്ഷ അതിശക്തമായി വര്ദ്ധിപ്പിച്ച് സിആര്പിഎഫ് ഉദ്യോഗസ്ഥര്. ശ്രീനഗറും പുല്വാമയും ഉള്പ്പെടെ കേന്ദ്രഭരണ പ്രദേശത്തെ മുഴുവന് ഇടങ്ങളിലും താമസിക്കുന്ന നാട്ടുകാരെയും ഇതരസംസ്ഥാനക്കാരുടെയും സുരക്ഷയില് വിട്ടുവീഴ്ചയില്ലാത്ത ജാഗ്രതയാണ് സിആര്പിഎഫ് നടപ്പിലാക്കുന്നത്. 247 എന്ന കണക്കില് ഓരോ സിആര്പിഫ് ജവാനും പ്രദേശവാസികളുടെ സുരക്ഷ ഉറപ്പുവരുത്തുന്ന ഉത്തരവാദിത്വത്തില് ഏര്പ്പെട്ടിരിക്കുകയാണ്. വേണ്ടയിടങ്ങളില് സൈന്യത്തെ വിന്യസിച്ചും സംശയാസ്പദമായ ഇടങ്ങളില് തിരച്ചിലുകള് നടത്തിയും വ്യക്തികളെ പരിശോധിച്ചും സിആര്പിഎഫ് സേന ദൗത്യം തുടരുകയാണെന്ന് അസിസ്റ്റന്ഡ് കമ്മാന്ഡര് പ്രതികരിച്ചു. സുരക്ഷ വര്ദ്ധിപ്പിച്ചതിന്റെ ഭാഗമായി നിരവധിയിടങ്ങളില് ചെക് പോസ്റ്റുകള് സ്ഥാപിച്ചിട്ടുണ്ട്. കനത്ത പരിശോധനയ്ക്ക് വിധേയമാക്കിയാണ് ഓരോ പ്രദേശവാസികളെയും വാഹനങ്ങളെയും കടത്തിവിടുന്നത്. കശ്മീരും ഈ രാജ്യവും സുരക്ഷിതമാണെന്ന് ഉറപ്പുവരുത്തേണ്ടത് തങ്ങളുടെ കടമയാണ് സിആര്പിഎഫ് സബ് ഇന്സ്പെക്ടര് വ്യക്തമാക്കി. കഴിഞ്ഞ രണ്ടാഴ്ചക്കിടെ ഇതര സംസ്ഥാന തൊഴിലാളികള് ഉള്പ്പെടെ 11 നാട്ടുകാരാണ് കശ്മീരിലെ വിവിധ പ്രദേശങ്ങളിലായി ഭീകരരാല് കൊല്ലപ്പെട്ടത്. ശനിയാഴ്ച ബിഹാര് സ്വദേശിയായ വഴിയോര കച്ചവടക്കാരനും യുപി സ്വദേശിയായ മരപ്പണിക്കാരനും മണിക്കൂറുകളുടെ വ്യത്യാസത്തില് കൊല്ലപ്പെട്ടിരുന്നു. ശ്രീനഗറിലും പുല്വാമയിലുമാണ് ആക്രമണമുണ്ടായത്. ഈദ്ഗാഹ് പ്രദേശത്ത് ഏകദേശം ഒരു മാസം മുമ്ബ് മറ്റൊരു ബിഹാര് സ്വദേശിയും ഭീകരന് വെടിയുതിര്ത്തതിന് പിന്നാലെ കൊല്ലപ്പെട്ടിരുന്നു. ഇതിനെ തുടര്ന്ന് സുരക്ഷാ സേനയും ഭീകരരും തമ്മില് ഒമ്ബതിലധികം തവണയാണ് ഏറ്റുമുട്ടിയത്. 13 തീവ്രവാദികളെ ഏറ്റമുട്ടലില് വധിക്കുകയും ചെയ്തു. മലയാളി ഉള്പ്പെടെ 9 സൈനികരെ വിവിധ ഏറ്റുമുട്ടലുകളില് രാജ്യത്തിന് നഷ്ടമാകുകയും ചെയ്തിട്ടുണ്ട്.